Cynthia Erivo

Cynthia Onyedinmanasu Chinasaokwu Erivo (Londres, 1987ko urtarrilaren 8a) britainiar aktorea, abeslaria eta musikagilea da.

 Biografia 
Erivo 1987ko urtarrilaren 8an jaio zen Stockwellen, Londresen, Ingalaterran, etorkin nigeriarren familia baten barruan.  Bere amak, Edithek, 15 urte zituen Nigeriako gerra zibila piztu zenean. Amari buruz Erivok zera esan zuen: «Ez da berez errefuxiatu bat, baina [...] bere etxea suntsitu egin zuten eta ihes egin behar izan zuten segurtasuna aurkitzeko». Gurasoak hogei bat urte zituztela iritsi ziren Erresuma Batura, eta Erivo oso txikia zenean banandu ziren. Ordutik aurrera, Stephanie ahizpa txikiarekin batera, amak, erizain gisa lan egiten zuenak, hezi zuen. 16 urterekin, aitak oinordetza kendu zien, eta, ordutik, ez du harremanik harekin.  Amaren omenez, Edith’s Daughter izena jarri zion bere ekoiztetxeari.

Clapham Parkeko La Retraite neskentzako ikastetxe katolikoan ikasi zuen. Txikitatik, antzerkian jardun zuen, hala nola Brechten Kaukiasiar kreazko borobila antzezlanean. Geroago, telebistan agertu zen Trust Me, I’m a Teenager telesailan.</ref> 2004an, Londresko Ekialdeko Unibertsitatean musika eta psikologia ikasten hasi zen, baina, urtebete geroago, Arte Dramatikoaren Errege Akademian sartzea eskatu zuen, eta, onartua izan ondoren, hara mugitu zen.  2010ean, interpretazioan izan zen lizentziatua.
 Bizitza pertsonala
Erivo katoliko praktikantea da. Bere burua queer gisa aurkezten du, bisexuala da. 2024an, Erivo presidenteorde izendatu zuten Arte Dramatikoaren Errege Akademian .

 Filmografia 
 Zinema 
 Urtea Filma Pertsonaia Oharrak2018 Widows Belle Bad Times at the El RoyaleDarlene Sweet 2019 Harriet Harriet Tubman 

 Telebista 
 Urtea Izenburua Pertsonaia Oharrak 2015 Chewing Gum Magdalene Atala: "Tolled Road"2016 Mr Selfridge Alberta Hunter 2 atal The Tunnel Mel Atala #2.3 2017–2019 Broad City Lisa 2 atal 2018 The Boss Baby: Back in Business Turtleneck Superstar CEO Baby 13 atal 2019 American Idol Bere burua Atal 1 

 Erreferentziak 

 Kanpo estekak 

Kategoria:Londrestarrak
Kategoria:Ingalaterrako abeslariak
Kategoria:Ingalaterrako aktoreak
Kategoria:Tony Saria irabazi dutenak
Kategoria:LGBT katolikoak